Adrian Mutu, selecţioner U21: "Vrem să jucăm finala". România a picat în grupă la CE cu Germania, Olanda şi Ungaria.
România U21 a picat într-o grupă "de foc" la Campionatul European sub 21 de ani, de anul viitor. Cu toate acestea, selecţionerul Mutu rămâne optimist şi speră la încă un turneu de neuitat. "Dacă vrem să arătăm că avem valoare trebuie să jucăm împotriva celor mai puternici".
Echipa de tineret a României a fost plasată în Grupa A, în compania Germaniei, Olandei și Ungariei în urma tragerii la sorți pentru turneul final al Campionatului European de Fotbal Under 21.Forul european a stabilit programul meciurilor din faza grupelor, care se desfășoară în perioada 24-31 martie 2021.România va juca toate partidele la Budapesta, pe noua arenă Puskas Ferenc24 martie: România – Olanda27 martie: Ungaria – România30 martie: Germania – RomâniaAdrian Mutu, selecționerul naționalei U21 a României, a declarat după aflarea adversarilor: "Este o grupă dificilă, dar așa e la turneul final. Dacă vrem să arătăm că avem valoare trebuie să jucăm împotriva celor mai puternici. Eu sunt sigur ca România va face o impresie bună. La EURO 2019 s-a setat un standard, vrem să egalăm performanța, dacă nu chiar să o și depășim. Vom analiza atent adversarii și sper să ne luăm revanșa în fața Germaniei. E o mare onoare pentru mine să merg la un turneu final ca selecționer al României. Personal, îmi doresc să jucăm finala".